**Atât de mare-I Dumnezeu!**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atât de mare-I Dumnezeu

Atât de mare-I Dumnezeu,

Că Universul nu-L cuprinde

În grandoarea ce se-ntinde,

Şi-a Lui mărire, în empireu

Din veşnicii, Ea se extinde.

Ea înglobează şi pământul

Planeta lumii, cea albastră,

În forţa-I mare şi măiastră

Care-i creată prin Cuvântul,

Legat de existenţa noastră.

O zi... mărturiseşte altei zi,

Şi-n mod tăcut, istoriseşte

Că-n lume tot ce dăinuieşte

El prin puterea-I, orândui...

'N-atâtea legi ce cârmuieşte.

Fără de vorbe prin cuvinte

Îşi spun etern povestea lor

Recunoscându-L, Creator

Miracol viu, ce le cuprinde

Prin dreptul de Stăpânitor.

În Universul, fără margini

Cuprins de tainice mistere,

Departe de-a lumii vedere

Sunt atât de multe imagini

Ce stau în veşnica-I putere.

Şi-astfel se-ntinde măreţia

Învăluindu-ne în clemenţă

Spre gloria Sa-n existenţă,

Ce-i raportată-n măiestria

A Celui Sfânt prin prezenţă.

Flavius Laurian Duverna